Source: https://beta.e-justice.europa.eu/371/MT/service_of_documents_official_transmission_of_legal_documents?IRELAND&action=print&init=true
Timestamp: 2019-12-08 14:45:42+00:00
Document Index: 622038

Matched Legal Cases: ['qorti ', 'qorti ', 'Qorti ', 'qorti ', 'qorti ', 'qorti ', 'qorti ']

L-għan tan-notifika huwa li jiġi żgurat li l-konvenuti jkunu jafu bin-natura tat-talba kontrihom u jkunu konxji mid-dokumenti li jkollhom x’jaqsmu mat-talba. Ir-regoli tal-qorti jinkludu rekwiżiti speċifiċi biex jiġi żgurat li ssir notifika adattata.
Kwalunkwe dokument li permezz tiegħu jinbdew il-proċedimenti ċivili fil-Qrati Distrettwali, Circuit Court jew High Courts (inklużi l-appelli minn qorti inferjuri) u d-dokumentazzjoni sussegwenti kollha fil-proċedimenti.
Il-parti li d-dokument isostni li nħareġ f'isimha jew persuna hekk awtorizzata minnha f’dan ir-rigward hija responsabbli li tinnotifika d-dokument.
4.1 4.1 Skont ir-Regolament (KE) Nru 1393/2007 tal-Parlament Ewropew u tal-Kunsill tat-13 ta' Novembru 2007 dwar is-servizz fl-Istati Membri ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali, l-awtorità rikjesta f'dan l-Istat Membru tipprova u tistabbilixxi hi bl-inizjattiva tagħha fejn tinsab il-persuna li trid tiġi nnotifikata bid-dokumenti ladarba din ma tkunx għadha toqgħod fl-indirizz magħruf mill-awtorità rikjedenti?
Le. L-indirizz għan-notifika jrid jiġi pprovdut mill-awtorità rikjedenti.
Le. Ma hemm l-ebda reġistru għal indirizzi / residenzi ċentrali għall-individwi. L-indirizz reġistrat ta’ kumpanija jista’ jinstab billi tagħmel tfittxija fuq is-sit web tal-Uffiċċju tar-Reġistrazzjoni tal-Kumpaniji.
It-talba tiġi ttrattata mis-Circuit Court bħala talba skont ir-Regolament 1206/2001.
Fil-Qorti Distrettwali, in-notifika tista’ ssir
(i) Bil-posta rreġistrata
(ii) Bil-konsenja rreġistrata tal-posta mħallsa minn qabel
(iii) Bil-konsenja bl-idejn f’envelop issiġillat lil persuna għajr il-persuna li ssostni li nħarġet f'isimha.
(iv) Bin-notifika personali jew bin-notifika lil qarib fuq l-età ta’ sittax-il sena li jgħix mal-konvenut.
Quddiem is-Circuit Court kważi d-dokumenti kollha jkunu nnotifikati bil-posta rreġistrata.
Fil-High Court, ir-Regola 2 tal-Ordni 9 tar-Regoli tal-Qrati Superjuri tipprevedi n-notifika personali ta’ rikors promotur lil individwu u tippermetti wkoll notifika mhux personali jekk tkun ġiet eżerċitata diliġenza debita u raġonevoli fl-isforz biex tiġi affettwata notifika personali. Id-dokumentazzjoni sussegwenti tiġi normalment notifikata bil-posta rreġistrata. (Ara l-Ordni 121 RSC, 1986 kif emendat). L-Artikolu 51 tal-Att tal-2014 dwar il-Kumpaniji jipprevedi n-notifika ta’ dokumenti bil-posta ordinarja mħallsa minn qabel fl-uffiċċju rreġistrat ta’ kumpanija rreġistrata fl-Irlanda u l-Artikolu 1310 tal-Att tal-2014 dwar il-Kumpaniji bl-istess mezzi lil kumpanija esterna
In-notifika elettronika ta’ dokumenti mhijiex permessa.
In-notifika personali jew in-notifika bil-posta rreġistrata huma l-metodi normali ta’ notifika. Jekk il-proċedimenti legali Irlandiżi jeħtieġu li jiġu nnotifikati b’metodu ieħor bħal bil-posta ordinarja mħallsa minn qabel, bil-faks, bil-posta elettronika jew permezz ta’ reklamar, f’dak il-każ isir rikors lill-qorti għal “notifika alternattiva” u jekk jintlaqa’, il-proċedimenti jistgħu jiġu nnotifikati permezz ta’ metodu alternattiv awtorizzat mill-qorti.
Jekk in-notifika ssir skont ordni għal notifika alternattiva, id-dokumenti jkunu meqjusa li jkunu ġew innotifikati meta t-termini tal-ordni tal-qorti jkunu ġew osservati. Meta notifika ssir bil-posta, hemm preżunzjoni legali ta’ notifika tad-dokumenti meta dawn jiġu kkonsenjati f’sitwazzjoni normali tas-servizz postali. Din hija preżunzjoni konfutabbli.
Jekk in-notifika tkun ġiet effettwata skont ordni tal-qorti, id-destinatarju jkun infurmat bil-mod stabbilit fl-ordni tal-qorti. Jekk id-dokumenti jiġu notifikati permezz ta’ ittra rreġistrata u d-destinatarju ma jkunx disponibbli, f’dak il-każ il-persunal tal-posta jħalli avviż postali fl-indirizz li jitlob li d-destinatarju jmur fl-uffiċċju postali biex jiġbor dokument bil-posta rreġistrata. Normalment l-ittra tinżamm fl-uffiċċju postali minn ġimgħa sa għaxart ijiem.
Ma hemm l-ebda konsegwenza talli wieħed jirrifjuta li jaċċetta n-notifika. Fejn ma kienx possibbli li titwettaq in-notifika fi proċedimenti legali Irlandiżi, jista’ jsir rikors lill-qorti għal proroga tat-terminu għan-notifika jew għas-sostituzzjoni ta’ metodu alternattiv ta’ notifika jew it-tnejn li huma.
Għal posta mhux irreġistrata, id-dokument jiġi kkonsenjat fl-indirizz. Għal posta rreġistrata, id-dokument jiġi kkonsenjat lill-persuna msemmija biss. Dan japplika bl-istess mod għal posta interna u internazzjonali.
Bħala alternattiva għal konsenja bil-posta, l-Artikolu 15 tar-Regolament Nru 1393/2007 jippermetti persuna li teffettwa notifika personali permezz ta’ avukat jew min iwassal in-notifika taċ-ċitazzjoni.
L-Uffiċċju tal-Posta normalment jistabbilixxi data ta’ skadenza fuq l-avviż mibgħut lid-destinatarju. L-avviż jitħalla fl-indirizz tad-destinatarju. Id-data ta’ skadenza normalment tkun ta’ ġimgħa.
Il-qrati distrettwali u s-Circuit Courts: meta n-notifika tiġi effettwata b’ittra rreġistrata jittieħed ġurament fuq dikjarazzjoni statutorja mill-persuna li tkun bagħtet l-envelop, mhux iktar kmieni minn għaxart ijiem mill-jum li fih l-envelop jiġi mpostat, li juri ċ-ċertifikat tal-posta.
Il-High Court: affidavit tan-notifika jinħalef mill-persuna li tkun għamlet in-notifika bħala prova neċessarja għall-qorti. Fil-każ ta’ rikors promotur, id-dettalji tan-notifika għandhom ikunu approvati fuq l-imsemmija ċitazzjoni fi żmien tlett ijiem min-notifika u l-affidavit ta’ notifika personali għandu jirreferi għal dan.
Jista’ jsir rikors lill-qorti biex ma tilqax kwalunkwe ordni magħmul meta l-avviż tas-seduta ta’ smigħ ma jkunx ġie legalment innotifikat lill-intimat.
L-ispejjeż se jkunu dawk tal-posta jew tat-tariffi tal-aġent, jekk wieħed minn dawn il-modi huwa aċċettat.